Foto: EPA-EFE/Alejandro Garcia “Formula-1”ning “Mersedes” jamoasi poygachisi Lyuis Hemilton Ispaniya Gran-prisi g‘olibi bo‘ldi. Marraga ikkinchi bo‘lib Hemiltonning jamoadoshi Valtteri Bottas, uchinchi bo‘lib “Red Bull” a’zosi Maks Ferstappen yetib keldi. Umumiy hisobda Hemilton 5 ta poygadan keyin 95 ochko bilan yetakchilik qilmoqda, 2-o‘rinda “Ferrari” vakili Sebastyan Fettel (78), 3-o‘rinda Bottas (58) bormoqda. Poyganing keyingi bosqichi Monakoda 25-27 may kunlari bo‘lib o‘tadi.